ইয়েমেনের সশস্ত্র বাহিনী ও স্বেচ্ছাসেবী গণবাহিনী সেদেশের জুউফ প্রদেশে সউদী আরবের অন্তত ৩০ অনুচর সেনাকে হত্যা করেছে। ইয়েমেনিরা ৮ অনুচর-সেনাকে বন্দি করারও খবর দিয়েছে। ইয়েমেনের সেনারা সউদী আরবের অনুচর সেনাদের কাছ থেকে বিপুল অস্ত্রশস্ত্র আটক করেছ এবং তাদের বেশ কয়েকটি গাড়িও ধ্বংস হয়েছে। এদিকে ইয়েমেনের আনসারুল্লাহ’র সেনারা সউদী আরবের নাজরান অঞ্চলে এক সউদী সেনাকে হত্যা করেছে। ওদিকে সউদী যুদ্ধ বিমানগুলো ইয়েমেনের নানা অঞ্চলে বোমা-বর্ষণ অব্যাহত রেখেছে। একটি বাজারে সউদী নেতৃত্বাধীন জোটের বিমান হামলায় ৬ ইয়েমেনি নিহত ও বেশ কয়েকজন আহত হয়েছে।